સુરત એસ.ટી.ડેપોથી એક મહિલાનો કોલ આવ્યો કે, તેના પતિ તેને ઘરેથી છોડીને સુરત ખાતે સીટીબસમાં ડ્રાઈવર તરીકે નોકરી કરે છે તેમજ ત્રણ મહિનાથી તેમને સંપર્ક કર્યો નથી. પોતે હાલમાં ગર્ભવતી છે. સુરતમાં તેની ઓફિસ કયાં આવી તેની માહિતી નથી. જેથી મદદ કરવા વિનંતી કરી. ૧૮૧ મહિલા હેલ્પ લાઈન ટીમ ઉમરા તાત્કાલીક એસ.ટી.ડેપો પહોંચી મહિલાને મળી હતી. તેની પાસે પ્રાથમિક માહિતી જાણી તેણીને સાથે લઈ પ્રથમ સિટી લિંક ડેપોમાં ગયા હતાં. પુછપરછ દરમિયાન જાણવા મળ્યું કે, આવી કોઈ અહી નોકરી કરતા નથી. બી.આર.ટી.એસ. ભેસ્તાન પહોંચતા તેના પતિની જાણકારી મળી હતી. ત્યાં પતિને બોલાવી તેની પત્ની સાથે મેળાપ કરાવ્યો હતો.